ครึ่งบ่าย….ไม้สั้น – บล.คันทรี่ กรุ๊ป
บล.คันทรี่ กรุ๊ป ระบุในบทวิเคราะห์บ่ายนี้
12 ต.ค. 2558

สรุปตลาดภาคเช้า 
ตลาดภาคเช้าปรับตัวลดลงเล็กน้อย ขณะที่ตลาดรอบบ้านยังมีทิศทางไม่ชัดเจน มีทั้งบวกและลบ ตลาดไทยมีแรงขายหุ้นกลุ่มพลังงานจากความกังวลต่อผลประกอบการ 3Q58 ที่มีแนวโน้มจะออกมาอ่อนแอตามราคาน้ำมันดิบที่ปรับลดลง QoQ และถูกกดดันด้วยแรงขายหุ้นกลุ่มธนาคาร ปิดภาคเช้าดัชนีปิดที่ระดับ 1,409.20 จุด ลบ 2.13 จุด ด้วยมูลค่าซื้อขาย 2.4 หมื่นล้านบาท
 
แนวโน้ม ภาคบ่าย
คาดดัชนีจะทรงตัว เรามองว่าปัจจัยใหม่ๆยังจำกัด ขณะที่ค่าเงินบาทเริ่มหยุดอ่อนค่าให้ระมัดระวังการกลับตัวของ Fund Flow ต่างชาติ สำหรับหุ้นเด่นระยะสัปดาห์เราชื่นชอบ CPALL จากที่จะได้ประโยชน์จากเทศกาลกินเจ และคาดหวังการสลับกลุ่มจาก Global Play มาสู่ Domestic Play มากขึ้น
 
วิเคราะห์ทางเทคนิค
HTECH ราคาปิด 2.88 บาท
แนวรับ 2.86 บาท
แนวต้าน 3.30 บาท
แนว cut loss หากใกล้จะหลุด 2.80 บาท
กราฟ HTECH ฟอร์มตัวเป็น V-shape โดย RSI ดีดตัวขึ้นเป็นสัญญาณซื้อ ที่อยู่ในระดับ Follow buy และต่ำกว่าแนว Overbought มีเป้าหมายในการปรับตัวขึ้นที่ 3.30 บาท แนะนำเก็งกำไรตามน้ำ และมีวินัยในการ  cut loss
 
เด็กแนว
SC ว่ากันง่ายๆ วันพรุ่งนี้ ครม. เตรียมรับข้อเสนอในการออกมาตรการกระตุ้นอสังหา ซึ่งมีทั้งเรื่องภาษีที่ถูกลง ค่าทำเนียมการโอน จดจำนองที่ต่ำลง  ในอดีตมาตรการน้ำทำให้อสังหามียอดขายทะลักสร้างกันไม่ทันซะด้วยซ้ำ เพราะฉะนั้นถ้าออกมาในรอบนี้ก็คงเพิ่มแรงกระตุ้นราคาหุ้นได้เช่นกัน ทั้งนี้ ประโยชน์ที่ได้จะเป็นอสังหาระดับราคากลางๆ ลงมา พวกราคาสูงมากๆ คงได้รับอานิสงส์น้อยจากมาตรการนี้เพราะคนมีตังค์จ่ายค่าบ้านแพงจัดอยู่อีกประเภทหนึ่ง วันนี้มาเลือก SC เพราะได้รับประโยชน์เช่นกัน
เนื่องจากหลายโครงการราคาระดับกลาง ที่น่าสนใจตรงที่มี current PE เพียง 6.6 เท่า และปันผลปีละครั้งคาดหมายปีนี้จ่าย 0.18 บาทหรือให้ yield ระเบิดระเบ้อ 6.2% ราคาพื้นฐานเด็กแนวประเมิน 3.80 บาทหรือ upside 32% ที่สำคัญคนนึกไม่ถึงมี Book value สิ้นปี 3 บาทสูงกว่าราคากะดานอีกอ่ะ  ช่างดูดีอะไรขนาดนี้
กราฟ SC ลงมาตั้งลำรอบใหม่แล้ว  และ Stoch เพิ่งตัดขึ้นเมื่อตะกี้นี้เองสร้าง Buy signal กำลังจะดีดตัวขึ้นจากนี้ไป มองโอกาสกระชากตัวแบบไข่สองใบที่ 3.10 บาท และเข้าฟอร์ม W-shape พอดีกันเลย ของดีราคาถูก กระแสมา พื้นฐานแกร่งอะไรจะครบขนาดนั้น จัดกันไปเลย อย่ารอช้า